ПРЕДЛОГ ЗАКОНА

О ИЗМЕНАМА И ДОПУНАМА ЗАКОНА О ПОРЕЗИМА НА ИМОВИНУ

#### 

#### Члан 1.

У Закону о порезима на имовину („Службени гласник РС”, бр. 26/01, 45/02-СУС, 80/02, 80/02-др. закон, 135/04, 61/07, 5/09, 101/10, 24/11, 78/11, 57/12-УС, 47/13, 68/14-др. закон, 95/18, 99/18-УС, 86/19, 144/20, 118/21, 138/22 и 92/23), у члану 5. став 2. после речи у загради: „порески орган” додаје се реч: „ЈЛС”.

Члан 2.

У члану 6. став 6. речи: „става 5. овог члана” замењују се речима: „одредаба овог закона којима се уређује порез на имовину”.

У ставу 9. речи: „није утврђена” замењују се речима: „није објављена”, а речи: „зато што у зони и граничним зонама није било најмање три промета уз накнаду другог земљишта, а утврђена” замењују се речима: „а објављена”.

У ставу 10. реч: „утврђивањем” замењује се речју: „објављивањем”, а реч: „утврђена” замењује се речју: „објављена”.

Члан 3.

У члану 7. став 6. после речи: „књигама,” додају се речи: „односно кад је обвезник пропустио да вредност тих објеката искаже у пословним књигама,”.

Став 8. мења се и гласи:

„Изузетно од ст. 1. до 7. овог члана, основица пореза на имовину за жичаре, путеве, пруге (укључујући индустријску железницу, односно индустријски колосек за сопствене потребе) и друге инфраструктурне објекте (осим зграда и других објеката високоградње), као и за кабловску канализацију и друге подземне грађевинске објекте у које су смештене мреже и за мреже намењене протоку воде (за пиће, атмосферске, отпадне, за наводњавање и др.), водене паре, топле или вреле воде за потребе грејања и друге потребе корисника, гаса, нафте и нафтних деривата, електронских комуникација и слично, је књиговодствена вредност објеката на последњи дан пословне године обвезника у текућој години.”.

Став 10. мења се и гласи:

„За непокретност из ст. 1. и 8. овог члана и члана 7а ст. 6. и 7. овог закона, за експлоатациона поља и за објекте из става 5. овог члана, за коју обвезнику који води пословне књиге настане пореска обавеза у току године за коју се утврђује порез на имовину (у даљем тексту: пореска година) или у текућој години након почетка пословне године обвезника која је различита од календарске, основица пореза на имовину за ту годину је њена набавна вредност исказана у пословним књигама обвезника.”.

У ставу 12. речи: „чл. [5](http://we2.cekos.com/ce/index.xhtml?&action=propis&file=01460614.html&path=01460614.html&queries=zakon+o+poreskom&mark=false&searchType=1&regulationType=1&domain=0&myFavorites=false&dateFrom=&dateTo=&groups=0-%40-0-%40--%40--%40-0-%40-0&regExpToMark=#c0005), [6.](http://we2.cekos.com/ce/index.xhtml?&action=propis&file=01460614.html&path=01460614.html&queries=zakon+o+poreskom&mark=false&searchType=1&regulationType=1&domain=0&myFavorites=false&dateFrom=&dateTo=&groups=0-%40-0-%40--%40--%40-0-%40-0&regExpToMark=#c0006) и 6а” замењују се речима: „чл. 6. и 6а”.

У ставу 15. речи: „ст. 1, 4, 6, 7. и 8. овог члана” замењују се речима: „овог закона”.

Члан 4.

У члану 7а став 3. речи: „у зони и граничним зонама није било промета одговарајућих непокретности у периоду из [члана 6.](http://we2.cekos.com/ce/index.xhtml?&action=propis&file=01460616.html&path=01460616.html&queries=zakon+o+porezima+na+imovinu&mark=false&searchType=1&regulationType=1&domain=0&myFavorites=false&dateFrom=&dateTo=&groups=0-%40-0-%40--%40--%40-0-%40-0&regExpToMark=#c0006) став 5. овог закона” замењују се речима: „јединица локалне самоуправе није у прописаном року објавила просечне цене одговарајућих непокретности у одговарајућој зони”.

У ставу 4. после речи: „зоне,” додају се речи: „стопе пореза на имовину,”.

У ставу 5. речи: „а у зони и граничним зонама није било промета одговарајућих непокретности у периоду из [члана 6.](http://we2.cekos.com/ce/index.xhtml?&action=propis&file=01460616.html&path=01460616.html&queries=zakon+o+porezima+na+imovinu&mark=false&searchType=1&regulationType=1&domain=0&myFavorites=false&dateFrom=&dateTo=&groups=0-%40-0-%40--%40--%40-0-%40-0&regExpToMark=#c0006) став 5. овог закона” замењују се речима: „кад јединица локалне самоуправе није у прописаном року објавила просечне цене одговарајућих непокретности у зони, односно зонама”.

У ставу 6. тачка 2) речи: „у зони и граничним зонама није било промета одговарајућих непокретности у периоду из члана 6. став 5. овог закона” замењују се речима: „јединица локалне самоуправе до 30. новембра текуће године не објави акт којим утврђује просечне цене одговарајућих непокретности у зонама”.

После става 6. додају се нови ст. 7. и 8, који гласе:

„У случају из става 6. овог члана, кад обвезник у пословним књигама није посебно исказао вредност објекта од вредности припадајућег земљишта, при чему:

1. за објекат или за земљиште, односно његов део, не постоји пореска обавеза, вредност непокретности за коју пореска обавеза постоји чини књиговодствена вредност у којој је садржана вредност те непокретности исказана на последњи дан пословне године обвезника у текућој години;
2. се вредност објекта или објеката на том земљишту утврђује у складу са чланом 7. став 6. овог закона, вредност земљишта и осталих објеката за које пореска обавеза постоји чини књиговодствена вредност у којој је садржана њихова вредност исказана на последњи дан пословне године обвезника у текућој години.

Кад се порез плаћа на непокретност чија се вредност не исказује у пословним књигама обвезника, у случају из ст. 6. и 7. овог члана утврђује се у складу са чланом 6. ст. 13. и 14. овог закона.”.

Досадашњи став 7. постаје став 9.

У досадашњем ставу 8, који постаје став 10, после речи: „зоне,” додају се речи: „односно коефицијенти за непокретности у зонама,”.

#### 

#### Члан 5.

У члану 7б став 1. речи: „ст. 3, 5. и 6.” замењују се речима: „ст. 3, 5. и 6-8.”.

#### Члан 6.

У члану 9. став 1. после речи: „органа” додаје се реч: „ЈЛС”.

У ставу 2. после речи: „орган” додаје се реч: „ЈЛС”.

Члан 7.

У члану 12. став 1. тачка 6) мења се и гласи:

„6) необрадиво пољопривредно земљиште које се претвара у обрадиво пољопривредно земљиште, односно у земљиште на коме се гаји шума, у складу са законом којим се уређује пољопривредно земљиште - пет година, рачунајући од почетка претварања;”.

У тачки 8) речи: „под складишним или стоваришним објектом или објектом из [члана 2б](http://we2.cekos.com/ce/index.xhtml?&action=propis&file=01460616.html&path=01460616.html&queries=zakon+o+porezima+na+imovinu&mark=false&searchType=1&regulationType=1&domain=0&myFavorites=false&dateFrom=&dateTo=&groups=0-%40-0-%40--%40--%40-0-%40-0&regExpToMark=#c0002-02) став 1. овог закона” замењују се речима: „из члана 12а став 4. овог закона;”.

У ставу 3. после речи: „обавеза” додају се речи: „или се повећа корисна површина непокретности”, а после речи: „обавезе” додају се запета и речи: „односно од дана од кога је повећана корисна површина непокретности, у току пореске године”.

Став 8. мења се и гласи:

„Право на пореско ослобођење из става 7. овог члана престаје ранијим од следећих дана: даном којим је обвезник престао да непокретност исказује као добро искључиво намењено даљој продаји, даном отпочињања коришћења те непокретности, односно истеком године која следи години у којој је пореска обавеза настала.”.

Члан 8.

У члану 12а додају се ст. 3. и 4, који гласе:

„Кад се објекат састоји из два или више посебних делова за које су обвезници различита лица, право на пореско ослобођење из члана 12. став 1. тачка 8) овог закона сваки обвезник који на то има право остварује у сразмери са уделом корисне површине посебног дела на који то лице порез плаћа у односу на корисну површину објекта.

Обвезник нема право на пореско ослобођење из става 1. тачка 8) овог члана за земљиште:

1. под складишним или стоваришним објектом;
2. под објектом из [члана 2б](http://we2.cekos.com/ce/index.xhtml?&action=propis&file=01460616.html&path=01460616.html&queries=zakon+o+porezima+na+imovinu&mark=false&searchType=1&regulationType=1&domain=0&myFavorites=false&dateFrom=&dateTo=&groups=0-%40-0-%40--%40--%40-0-%40-0&regExpToMark=#c0002-02) став 1. овог закона;
3. под објектом чију вредност, која се укључује у пореску основицу, чини књиговодствена вредност која је једнака нули;
4. кад обвезник у случају из члана 7. ст. 1, 6-8, 10. и 11. и члана 7а ст. 6. и 7. овог закона вредност објекта и вредност припадајућег земљишта не исказује одвојено у пословним књигама;
5. изнад подземног објекта чија је горња основа у потпуности испод површине земљишта, односно у делу у коме је та основа испод површине земљишта.”.

Члан 9.

У члану 13. додаје се став 6, који гласи:

„Умањење утврђеног пореза из ст. 1. и 2. овог члана не врши се за непокретности за које се порез утврђује самоопорезивањем.”.

Члан 10.

У члану 16. став 1. после речи: „вредност наслеђене имовине” додају се речи: „која је предмет опорезивања а коју утврђује Пореска управа – надлежна организациона јединица (у даљем тексту: надлежни порески орган)”.

У ставу 2. после речи: „имовине” додају се речи: „која је предмет опорезивања”.

Члан 11.

У члану 27. после става 4. додаје се нови став 5, који гласи:

„Кад је накнада за пренос уговорена алтернативно или факултативно, уговореном ценом се сматра највиша од њих, на дан настанка пореске обавезе.”.

Досадашњи ст. 5-7. постају ст. 6-8.

У досадашњем ставу 8, који постаје став 9, речи: „ст. 1. до 6.” замењују се речима:„ст. 1-8.”.

Члан 12.

У члану 33. ст. 2-4. после речи: „порески орган” додаје се реч: „ЈЛС”.

У ставу 5. речи: „ст. 3. и 4.” замењују се речима: „ст. 3, 4. и 8.ˮ.

Члан 13.

У члану 33б став 2. после речи: „пореском органу” додаје се реч: „ЈЛС”.

У ставу 5. после речи: „порески орган” додаје се реч: „ЈЛС”.

У ставу 6. после речи: „порески орган”, у одговарајућем падежу, додаје се реч: „ЈЛС”, на оба места.

У ставу 7. после речи: „порески орган” додаје се реч: „ЈЛС”.

У ст. 8-9. после речи: „пореском органу” додаје се реч: „ЈЛС”.

У ставу 11. после речи: „пореском органу” додаје се реч: „ЈЛС”.

Члан 14.

У члану 33в став 1, у уводној реченици, после речи: „пореском органу” додаје се реч: „ЈЛС”.

У тачки 7) после речи: „пореској години” додају се запета и речи: „односно измене корисне површине непокретности”.

После тачке 7) додаје се тачка 7а), која гласи:

„7а) непокретност за коју је обвезнику престало право на пореско ослобођење у складу са чланом 12. став 8. овог закона, рачунајући од ранијег од следећих дана: дана почетка коришћења, односно дана на који је обвезник престао да ту непокретност исказује као добро намењено даљој продаји;”.

#### Члан 15.

У члану 39. став 3. после речи: „пореског органа” додаје се реч: „ЈЛС”.

#### Члан 16.

#### У члану 39в став 5. после речи: „ст. 2. до 5.” додају се речи: „и став 8.”.

У ставу 7.после речи: „порески орган” додаје се реч: „ЈЛС”.

Члан 17.

У члану 42а став 1, у уводној реченици, после речи: „достави” речи: „надлежном пореском органу” бришу се.

У тачки 1) после речи: „закона” додају се речи: „- надлежном пореском органу ЈЛС”.

У тачки 2) после речи: „закона” додају се речи: „- надлежном пореском органу”.

У ставу 2, у уводној реченици, после речи: „правоснажности” речи: „надлежном пореском органу” бришу се.

У тачки 1) после речи: „закона” додају се речи: „- надлежном пореском органу ЈЛС”.

У тачки 2) после речи: „закона” додају се речи: „- надлежном пореском органу”.

У ставу 3, у уводној реченици, после речи: „правоснажности” речи: „надлежном пореском органу” бришу се.

У тачки 1) после речи: „закона” додају се речи: „- надлежном пореском органу ЈЛС”.

У тачки 2) после речи: „закона” додају се речи: „- надлежном пореском органу”.

У ставу 5. после речи: „органу” додају се речи: „ЈЛС, односно пореском органу,”.

У ставу 7. речи: „ став 5.” замењују се речима: „став 6.”.

Члан 18.

Порез на имовину утврђиваће се и плаћати у складу са овим законом почев за 2025. годину.

Члан 19.

Порез на наслеђе и поклон, односно порез на пренос апсолутних права, за чије утврђивање је поступак започет по прописима који су важили до почетка примене овог закона, утврдиће се применом закона који је био на снази на дан настанка пореске обавезе.

Порез на наслеђе и поклон, односно порез на пренос апсолутних права, по основу наслеђа, поклона или преноса апсолутних права за чије утврђивање је обвезник био дужан да поднесе пореску пријаву, а за који је пореска обавеза настала даном сазнања надлежног пореског органа након ступања на снагу овог закона, утврдиће се и платити применом закона којим се уређују порези на имовину који је био на снази на дан на који би пореска обавеза настала у складу са чланом 17. ст. 1-4, односно чланом 29. ст. 1-8. Закона о порезима на имовину („Службени гласник РСˮ, бр. 26/01, 45/02-СУС, 80/02, 80/02-др. закон, 135/04, 61/07, 5/09, 101/10, 24/11, 78/11, 57/12-УС, 47/13, 68/14-др. закон, 95/18, 99/18-УС, 86/19, 144/20, 118/21, 138/22 и 92/23) да је пријављена у прописаном року.

Члан 20.

Овај закон ступа на снагу 1. јануара 2025. године.